Diari Oficial de la Generalitat Valenciana


Sumari del DOGV 9293, del 08-03-2022 (2022/1493)

RESOLUCIÓ de 22 de febrer de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana Centre d'Estudis Ambientals del Mediterrani (CEAM), i el Consorci del Consell de l'Horta de València, per a establir el marc de col·laboració científic-tecnològica entre totes dues institucions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1493


Data del document
:   22-02-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de febrer de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana Centre d'Estudis Ambientals del Mediterrani (CEAM), i el Consorci del Consell de l'Horta de València, per a establir el marc de col·laboració científic-tecnològica entre totes dues institucions. [2022/1493]  
La Fundació de la Comunitat Valenciana Centre d'Estudis Ambientals del Mediterrani (CEAM), i el Consorci del Consell de l'Horta de València han subscrit, prèvia tramitació reglamentària, els dies 7 i 8 de febrer de 2022, el conveni marc per a establir el marc de col·laboració cientificotecnològica entre totes dues institucions, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 22 de febrer de 2022 i número 146/2022, és procedent la publicació en el Diari Oficial de la Generalitat Valenciana de la pròrroga del conveni marc esmentat, que figura annexa a aquesta resolució.  
  
  
València, 22 de febrer de 2022.- La directora general de Relacions amb les Corts: Ana Belén Domínguez Cana.  
  
  
Conveni marc entre la Fundació de la Comunitat Valenciana Centre d'Estudis Ambientals del Mediterrani i el Consorci del Consell de l'Horta de València per a establir el marc de col·laboració cientificotecnològica entre totes dues institucions  
  
Paterna, a data de la signatura  
D'una part, la Fundació de la Comunitat Valenciana Centre d'Estudis Ambientals del Mediterrani, amb seu al carrer Charles R. Darwin, 14, en 46516 Paterna i CIF M97850273, i en el seu nom i representació Amalia Muñoz Cintas, amb DNI \*\*\*797\*\*\*, directora executiva, fent ús de les facultats establides en els Estatuts d'aquesta organització.  
  
I d'una altra part, el Consorci del Consell de l'Horta de València amb domicili fiscal al carrer de la Democràcia, 55, CP 46844, edifici B0 Ciutat Administrativa 9 d'Octubre de València i CIF I0645828R, i en el seu nom i representació Miquel Jordà Piqueras, amb DNI \*\*\*517\*\*\*, gerent, fent ús de les facultats establides en la delegació de competències atorgada per l'òrgan executiu del Consorci en data 11.02.2020.  
  
Tots dos representants, reconeixent-se mútuament capacitat jurídica suficient, subscriuen en nom de les respectives entitats el present document i, a aquest efecte,  
  
EXPOSEN  
  
Primer  
1. La Fundació de la Comunitat Valenciana Centre d'Estudis Ambientals del Mediterrani (d'ara en avant CEAM) és una fundació del Sector Públic Valencià inscrita en el Registre de Fundacions de la Comunitat Valenciana amb el número V93.  
2. La missió del CEAM és oferir propostes tecnològiques innovadores per a millorar la gestió ambiental en l'àmbit de l'atmosfera, els ecosistemes, les activitats humanes, i les seues interaccions, cobrint el dèficit de coneixements i procediments en temes d'especial rellevància per a la Comunitat Valenciana i que, per extensió, siguen exportables a altres àrees mediterrànies  
  
Segon  
1. El Consorci del Consell de l'Horta de València (d'ara en avant, CHdV) és un consorci públic, amb personalitat jurídica pròpia i plena capacitat per a obrar, recollida en la Llei 5/2018 de l'Horta de València, de la Generalitat Valenciana, i creada mitjançant acord de data 30 de juliol de 2019, prèvia signatura del corresponent conveni per a la seua constitució.  
2. El CHdV, és l'ens gestor de l'Horta i té com a objectiu garantir la pervivència i promoure la dinamització de les activitats agràries a l'Horta de València, fomentant una agricultura més respectuosa amb el medi ambient, prestant serveis d'assessorament i fomentant la formació agrària a les persones que es dediquen a l'agricultura, oferint, a més, formació a persones joves i adultes en matèria d'agroecologia i sobirania alimentària, des d'una perspectiva social i educativa, establint convenis de col·laboració amb altres entitats públiques i privades sense ànim de lucre que tinguen objectius coincidents amb el CHdV.  
  
  
Tercer  
La Comarca de l'Horta constitueix un ecosistema singular i únic amb unes condicions bioclimàtiques, paisatgístiques, culturals i econòmiques d'influència sobre la ciutat de València i la seua àrea metropolitana.  
Des de la perspectiva mediambiental secundar/coordinar les iniciatives en matèria de qualitat d'aire, conservació d'espais naturals i, en general, la sostenibilitat agrària i mediambiental és de vital importància a l'entorn de València i conurbacions perifèriques. Sent imprescindible mantindre i conservar uns nivells elevats de qualitat ambiental, respectant el medi natural i agrícola, així com les profundes arrels històriques i socioculturals d'aquest entorn.  
En aquest context, en el qual cada vegada és més important la interacció entre l'activitat humana i el medi ambient, el CHdV i el CEAM pretenen desenvolupar una labor de col·laboració per al desenvolupament d'activitats d'investigació d'interés comú, en l'àmbit del qual, pacten i acorden la subscripció d'aquest conveni, conformement a les següents  
  
Clàusules  
  
Primera. Principis de col·laboració  
El CHdV i el CEAM col·laboraran en activitats investigació, transferència de tecnologia i assessorament en els àmbits que els són comuns, sempre que siga possible i convenient per a totes dues institucions d'acord amb els següents principis:  
1. Principi de legalitat: la col·laboració entre el CHdV i CEAM es produirà seguint la legalitat vigent, els estatuts i les normatives internes de cada institució.  
2. Principi de sostenibilitat: tots els costos, directes i indirectes, ocasionats per qualsevol activitat subjecta al present conveni, hauran d'estar degudament coberts econòmicament pel pressupost de l'activitat o, en tot cas, per un mecanisme que el garantisca.  
3. Principi de corresponsabilitat: les institucions signants del conveni es corresponsabilitzen amb caràcter general de les activitats que es desenvolupen en el marc d'aquest.  
  
Segona. Realització d'activitats conjuntes  
1. La realització d'activitats conjuntes per personal de la Fundació CEAM i del CHdV, no suposarà l'alteració de situació jurídica amb l'entitat a la qual estiga incorporat mitjançant relació de servei.  
2. Es considera que, en la realització d'activitats conjuntes, el lloc de treball habitual serà el que tinga assignat en la respectiva entitat. La Direcció Executiva de CEAM i la Gerència del CHdV, concediran les autoritzacions necessàries per a possibilitar els desplaçaments, sempre que aquests no vagen en menyscapte d'altres funcions que corresponguen al diferent personal, per l'aplicació de les diferents normatives que regulen la seua activitat.  
3. En l'ús de les instal·lacions, el personal s'ajustarà a les normes que regisquen amb caràcter general. Amb aquesta finalitat, l'entitat titular de les mateixes establirà els mecanismes adequats perquè siga efectiu el coneixement d'aquestes normes a tots els usuaris.  
4. Els convenis reguladors d'activitats conjuntes hauran d'establir, entre altres, els següents aspectes:  
a) Denominació de l'activitat.  
b) Memòria descriptiva de l'activitat, que s'acreditarà, amb caràcter general, mitjançant l'annex al conveni específic de la memòria de l'activitat que es presente davant tercers o s'autoritze per aquests.  
c) Definició de les tasques que haja d'executar cadascuna de les parts, per remissió a la Memòria descriptiva. Especialment l'ús de béns i instal·lacions de l'altra part.  
d) Pressupost de les tasques a realitzar per cadascuna de les parts. En cas de tasques per a tercers, s'annexarà al conveni del pressupost presentat a tercers.  
e) Normes de coordinació, execució i seguiment del projecte, així com la titularitat dels resultats de la investigació  
f) Nom de les persones, una per cada part, que es designaran per mutu acord i es responsabilitzaran de la marxa del conveni. El personal de cadascuna de les parts que participe en cada activitat dependrà funcionalment de la part amb la qual mantinguen relació de servei, excepte determinació en contra.  
  
Tercera. Constitució i funcionament de la Comissió Mixta  
El seguiment, vigilància i control de l'execució del conveni i dels compromisos adquirits pels signants, així com la resolució de les eventuals discrepàncies inherents a la interpretació i execució del present conveni, correspondrà a una comissió paritària integrada per dos representants del CHdV i dos representants de la Fundació CEAM. A aquesta comissió correspondrà resoldre els problemes d'interpretació i compliment que puguen plantejar-se. Aquesta comissió es reunirà tant de manera presencial com a distància (videoconferència), sense perjudici de reunir-se a instàncies de qualsevol de les parts. Els acords seran adoptats per majoria de vots. En el cas d'empat, el president de la Comissió de Seguiment tindrà vot diriment. Haurà de remetre's còpia de les actes, acords o informes que emeta a totes dues entitats.  
  
La Comissió Mixta de Seguiment se subjecta al règim de funcionament previst en la Subsecció primera de la Secció tercera del Capítol segon del Títol preliminar de la Llei 40/2015, d'1 d'octubre, de règim jurídic del sector públic.  
  
Quarta. Vigència  
De conformitat amb l'article 48.8 de la Llei 40/2015, d'1 d'octubre, de règim jurídic del sector públic, el present conveni es perfecciona amb el consentiment de les Parts i resultarà eficaç una vegada inscrit en el Registre Estatal d'Òrgans i Instruments de Cooperació del sector públic estatal i la seua publicació en el Boletín Oficial del Estado. Romandrà en vigor des del dia de la seua publicació i tindrà una duració de 4 anys prorrogables fins a un màxim de 4 anys per acord exprés i per escrit de les Parts.  
  
Cinquena. Confidencialitat  
Cadascuna de les parts es compromet a no difondre, sota cap aspecte, les informacions científiques o tècniques pertanyents a l'altra part a les quals haja pogut tindre accés en el desenvolupament de les actuacions objecte d'aquest conveni, sempre que aquestes informacions no siguen de domini públic.  
Totes dues institucions compartiran totes les dades, amb la finalitat de realitzar projectes i publicacions conjuntes. Quan un dels signants d'aquest conveni desitge utilitzar les dades propietat de l'altra entitat, per a la seua publicació científica com a article, conferència, etc... haurà de sol·licitar la conformitat, a aquesta part, per escrit, dirigida al responsable d'aquesta en el seguiment del projecte.  
S'haurà de respondre en un termini màxim de vint dies, comunicant la seua autorització, les seues reserves o la seua disconformitat sobre la informació continguda en l'article o conferència. Transcorregut aquest termini sense obtindre resposta s'entendrà que s'autoritza per a la seua difusió.  
L'obligació de confidencialitat es mantindrà per un període de cinc (5) anys des de la terminació del present conveni.  
En qualsevol dels casos de difusió de resultats es farà sempre referència especial al present conveni.  
  
Sisena. Coordinació d'activitats preventives  
Les Parts es comprometen al compliment del Reial decret 171/2004, de 30 de gener, pel qual es desenvolupa l'article 24 de la Llei 31/1995, de 8 de novembre, de prevenció de riscos laborals, en matèria de coordinació d'activitats empresarials. El contingut de les activitats objecte del present acord que puga afectar aquestes matèries, es posarà en coneixement dels respectius serveis de prevenció de cada entitat.  
Setena. Transparència, accés a la informació pública i bon govern  
  
En aplicació de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana aquest conveni es publicarà en el Portal de Transparència dels signants.  
  
Huitena. Dades de caràcter personal  
Sense perjudici de les obligacions en matèria de publicitat activa i dret d'accés a la informació pública previstes en la Llei 19/2013, de 9 de desembre, de transparència, accés a la informació pública i bon govern, i en la Llei 2/2015, de 2 d'abril, de la Generalitat, de transparència, bon govern, i participació ciutadana de la Comunitat Valenciana, les parts es comprometen a respectar la confidencialitat de la informació que se subministren en l'execució d'aquest conveni.  
Si a conseqüència de l'execució del present conveni, les parts tingueren accés a qualsevol dada de caràcter personal, aquesta serà processada per les Parts de conformitat a l'estipulat en la Llei 3/2018, de 5 de desembre, de protecció de dades de caràcter personal i garantia dels drets digitals, derivada del Reglament (UE) 2016/679 únicament a l'efecte d'implementació, administració i seguiment del conveni, sense perjudici d'una possible transmissió arran de la sol·licitud per part d'una autoritat governamental o jurisdiccional i/o la seua divulgació d'acord amb la Llei.  
  
Novena. Extinció  
El conveni s'extingeix pel compliment de les actuacions que constitueixen el seu objecte o per incórrer en causa de resolució. Són causes de resolució les previstes en l'article 51.2 de la Llei 40/2015, d'1 d'octubre, de règim jurídic del sector públic. Així mateix, el desistiment unilateral constitueix causa d'extinció, amb un preavís a l'altra part d'almenys un mes.  
En cas de resolució anticipada, es finalitzaran les activitats que estigueren en execució, sense perjudici de les indemnitzacions procedents per danys i perjudicis ocasionats en cas de resolució per incompliment o desistiment unilateral. Totes dues institucions emetran un informe final dels resultats que s'hagen obtingut fins a aquest moment.  
  
Desena. Modificació del conveni  
El present conveni podrà ser modificat per acord de les parts, a proposta de qualsevol d'aquestes, mitjançant la subscripció de la corresponent addenda de modificació, formalitzada durant el període de vigència.  
  
Onzena. Sotmetiment als tribunals  
Les qüestions litigioses que puguen sorgir en la interpretació, modificació, efectes, resolució o incompliment de les obligacions que es deriven del present conveni i que no hagen pogut ser dirimides d'acord amb la clàusula sisena, se sotmetran a la jurisdicció contenciosa administrativa i als jutjats i tribunals competents.  
  
En prova de conformitat, les parts signen el present conveni a la data de signatura electrònica.  
  
08.02.2022. Pel Consorci del Consell de l'Horta de València  
El gerent: Miquel Jordá Piqueras.  
  
07.02.2022. Per la Fundació CEAM  
La directora executiva: Amalia Muñoz Cintas.